Vsak posameznik, ki ustanovi podjetje (s.p., d.o.o., d.n.o., k.d., d.d.) je dolžan voditi poslovne knjige, ki prikazujejo finančno poslovanje podjetja. Pri tem se lahko odloči za zunanje ali notranje računovodstvo.
O zunanjem računovodstvu govorimo, kadar se podjetje za vodenje poslovnih financ odloči najeti računovodski servis. V tem primeru gre za zunanjega izvajalca računovodskih del. Za to vrsto računovodstva se večkrat odločajo manjša podjetja, ki ne morejo ali ne želijo najeti lastnega računovodje. Z oddajo računovodskih storitev zunanjemu izvajalci, se lahko manjša podjetja posvetijo svojim primarnim poslovnim nalogam, kot je npr. nudenje storitev.
Pri notranjem računovodstvu pa ustanovitelj podjetja zaposli nekoga z računovodskim znanjem znotraj podjetja, ali pa se nekdo izmed že zaposlenih priuči računovodstva. Tovrstno računovodstvo je priporočljivo za večja podjetja, ki jim poslovni dobiček omogoča zaposlitev dodatne osebe, ki se bo ukvarjala z računovodstvom.